cyanic-selkie/wikianc huggingface dataset:
פרינג' (סדרת טלוויזיה)
עונה רביעית
מתרחשת מספר שבועות לאחר שפיטר השמיד את השער בין שני העולמות ונעלם בעצמו, גיבורי הסדרה לא זוכרים את פיטר ושהוא כלל היה קיים, העונה מתמקדת בניסיון של פיטר לחזור לחיי חבריו וללב של אוליביה, לנסות להבין אם הוא בעולם שלו או בעולם מקביל, ולהמשיך לחקור אירועים מוזרים כמו יצורים בני-כלאיים ומדען מטורף המנסה להשמיד את העולם.
Doll Domination
סוגה וביקורות
מבחינה מוזיקלית האלבום מכיל שילוב של מוזיקת פופ עם R&B אשר מכילים גם אלמנטים של דאנס ואלקטרופופ. מבחינה לירית האלבום עוסק בנושאים כמו תהילה, מיניות ומערכות יחסים. כל שירי האלבום בוצעו על ידי סולנית הלהקה ניקול שרזינגר בליווי של חברת הלהקה מלודי ת'ורנטון בעוד שאר חברות הלהקה ביצעו קולות רקע.
עם יציאתו האלבום קיבל ביקורות מעורבות מהמבקרים.
בית החולים עזרא
בית החולים עזרא הוא בית חולים בעיר קולקטה במערב בנגל שהודו, וחלק מהמכללה הרפואית קולקטה.
מחלקות
כיום, בית החולים עזרא אחראי למחלקות הבאות במכללה הרפואית:
אי-ציות אזרחי
המסה פורסמה לראשונה בשנת 1849 בכתב העת "Aesthetic Papers" תחת השם "התנגדות לממשלה אזרחית". השם "אי־ציות אזרחי" ניתן לה רק כשנדפסה שוב באוסף "יאנקי בקנדה", שראה אור ב־1866, לאחר מותו של תורו.
ורסאי (סדרת טלוויזיה)
תקציר העלילה
לאחר הפרונד בשנת 1667, האצולה הצרפתית מתחילה להתריס נגד משטר המלוכה. כתוצאה מכך, מחליט המלך הצעיר לואי ה-14 להעביר את מקום מגוריו משאטו דה סן ז'רמן-אן-לאי שליד פריז אל בקתת הציד לשעבר של אביו הסמוך לכפר ורסאי כאמצעי לכפות את כניעתם. בעוד לואי משפץ ומרחיב את ארמונו החדש, האצילים – שנעקרו מסביבתם הרגילה אך נאלצו ללוות את המלך – מסתבכים בתככים משלהם ההולכים ונהיים יותר ויותר מסוכנים.
שחף ימי
מאפיינים
הם מקננים באזורים שאינם נגישים לטורפים, כגון איים, צוקים, דיונות מלח או גגות בניינים. בשל גודלו יש למין זה מעט מאוד טורפים בבגרותו והוא גם לא חושש מבני אדם ולא יהסס לגרש אותם מטריטוריה או מזון.
מעד'א חסבאני
מעד'א חסבאני הוא קצין צה"ל בדימוס. הגיע לדרגת תת-אלוף וכיהן כראש מטה פיקוד המרכז וכסגן מפקד מתאם פעולות הממשלה בשטחים. כיהן כראש המועצה המקומית יאנוח-ג'ת בשנים 2013–2018.
בית רוזנפלד
היסטוריה
המבנה הוא בעל 3 קומות. בהסכם הבנייה בין נחום הופברג למשפחת רוזנפלד אשר נחתם ב-25 בפברואר 1935, סוכם שהבנאים מחויבים לגמור את העבודות בקומה הראשונה לא יאוחר מ-25 במרץ 1935, חודש לאחר חתימת ההסכם. את העבודות בקומה השנייה עליהם לגמור עד 25 במאי 1935, 3 חודשים לאחר חתימת ההסכם, והעבודות בבניין כולו (החלק החיצוני בלבד) לא יאוחר מ-25 ביוני 1935, 4 חודשים לאחר חתימת ההסכם. מיום סיום העבודה על החלק החיצוני של הבניין, על הבנאים לגמור את העבודה על פנים הבניין תוך שבועיים. היה זה הבית הראשון בתולדות הרצליה וסביבתה בעל 3 קומות ו10 יחידות דיור.
משפחת רוזנפלד
בראיון שפורסם בעיתון "הרצליה שלי", שלמה מספר שעלה לארץ עקב התמונה "גלות" של שמואל הירשנברג ובה מתוארת קבוצה של יהודים, תשושים ועייפים עם מקלות ותרמילים על גביהם. ב-1925, כאשר שלמה ואחיו אהרון ובועז עלו לארץ, הוא ירד בנמל חיפה וישירות הגיע להרצליה ובה התיישב בצריף ברחוב ויצמן 27. הוא בא במטרה לקדם את עסקי החקלאות ואפילו הביא לארץ את הטרקטור הראשון. מכל שלושת האחים רק שלמה נשאר בארץ, בועז ירד לבלגיה וב-1927 אהרון חזר לפולין. ב-1935 בנה את בית רוזנפלד בהנדיב 14. בגיל חמישים נישא לאלמנה בשם הלה אשר התגוררה בביתו. לאחר 9 שנים, ב-1953, נפטרה הלה. מאז יסודה של ה"הגנה" בהרצליה שלמה היה פעיל בה ובזכות ניסיונו הרב, ידיעתו של החוק וחוכמתו האנשים הוותיקים, החשובים והמשפיעים ביותר בהרצליה התייעצו איתו בענייני העיר. שלמה נפטר עקב מחלה בשנת 1982, בגיל 88, ונקבר בהרצליה. בשמת 1937, חזר יעקב, בנו של אהרון, הקרוי על שם סבו, לארץ והתגורר בביתו של שלמה רוזנפלד.
ג'ורג' אליסון
ג'ורג' פרדריק אליסון (באנגלית: George Frederick Allison; 24 באוקטובר 1883, הרוורת' און טיס - 13 במרץ 1957) היה עיתונאי אנגלי שכתב על כדורגל, שדרן ספורט ומאמן.
יונתן ורמולן
יונתן ורמולן (בהולנדית: Jonatan Vermeulen, 22 ביולי 1971 - 28 בדצמבר 2000) היה בן למשפחה של נוצרים אוהבי ישראל מהולנד, התפרסם בעודו ילד בן 4, כאשר תמונתו כשהוא נוטע עץ התנוססה על כרזה של קק"ל, וכשנהרג כלוחם משמר הגבול בתחילתה של האינתיפאדה השנייה.
קורותיו
יונתן ורמולן נולד באטן לר שבדרום הולנד. הוריו הילטיה ומחיל עלו לארץ בשנת 1972, והתיישבו במושב השיתופי נס עמים המאכלס תושבים ומתנדבים נוצרים אוהבי ישראל. כעבור מספר שנים עבר עם הוריו אחותו נעמי ואחיו יורם לנהריה שם התגוררו 10 שנים נוספות. בשנת 1975, בהיותו בן ארבע, צולם כשהוא נוטע עץ. מאז, ובמשך הרבה שנים, שימשה התמונה ככרזת הפרסום של קק"ל, הקוראת ליהודי התפוצות להשתתף במפעל הייעור בארץ.
גבעת ציון
גבעת ציון (בהולנדית: Zions Hill; ידוע גם בשמו הקודם שערי גהינם, Hell's Gate), הוא כפר באי סאבא הנמצא בהולנד הקריבית.
היסטוריה
שערי גהינם הפכה באופן רשמי ל'גבעת ציון' לאחר שלחצים מהכנסייה הכריחו את מושלי האי לשנות את השם. למרות זאת, השם 'שערי גהינם' עדיין קיים בפי תושבי סאבא המקומיים ובפי תיירים המבקרים בו.
מפתח העניינים
מטרותיו של המפתח
במפתח יש לכלול את כל המושגים המופיעים בספר ורלוונטיים לנושא הספר, כך שהקורא יוכל למצוא דרך המפתח כל מושג וכל נושא שהספר עוסק בהם. יישומו של כלל זה דורש מחשבה ואינו פשוט, משום שנובע ממנו כי מחד יש להקפיד שכל מושג נדרש יופיע במפתח, ומאידך יש למנוע הופעת מושגים מיותרים. בספר "תורת הניהול וחוכמת מקיאוולי" (אנתוני ג'יי, "ספרית מעריב") מופיע במפתח העיול "ניוטון, סר איזק". במקום אליו מפנה העיול מופיע המשפט "אולי אין אלה רעיונות ברמתם של שקספיר וניוטון, אך אין פירוש הדבר שהם פחות יצירתיים". אזכור קצרצר זה של אייזק ניוטון אינו אומר עליו דבר, ולמעשה במקום ניוטון ניתן היה לכתוב באותה מידה איינשטיין או אדיסון, ולכן הכללתו של ניוטון במפתח מיותרת לחלוטין.
מרטנזיט
כיוון שקשה לשלוט בתהליך הריווי, פלדות רבות מקוררות בשיטה זו, כך שייווצר עודף של מרטנזיט ואז על ידי הרפיה, ריכוזי המרטנזיט משנים פאזה למבנה הרצוי בהתאם לשימוש העתידי של אותה פלדה. כיוון שיתר מרטנזיט גורם לפריכות של הפלדה ואילו מיעוט מרטנזיט יגרום לפלדה להיות רכה מדי, נחקרו קצבי החיסום הרצויים באקדמיה ובחברות מסחריות, ונוסחו מתכונים מדויקים לקבלת מבנים פנימיים רצויים של הסגסוגת.
עמוס עזאני
עמוס עזאני (נולד ב-1945) הוא קצין בכיר לשעבר במשטרת ישראל שכיהן כנציב בתי הסוהר בין השנים 1997–2000 וכראש מועצת אבן יהודה בשנים 2003–2013.
לוקון-אמפונג
רקע גאולוגי והיסטוריה של התפרצויות
ספציפית, מקור הגעשיות של לוקון-אמפונג הוא באזור הפחתה הנמצא בשוליים הדרומיים של הקשת הגעשית מינדנאו-סנגיהיא-מינאהסה (Minadanao-Sangihe-Minahasa) וכיוונו צפון-מערב אל מתחת לאזור מינאהסה שבצפון סולאווסי. עקב פעילות געשית עזה ברביעון התחתון או התיכון נוצרה באזור קלדרה שצורתה חצי עיגול וממדיה 30 על 20 קילומטרים המכונה קלדרת טונדנו. יש כיום סימנים רבים לפעילות געשית בעבר בקרקעית הקלדרה: חרוטים פירוקלסטיים וקילוחי אובסידיאן, אבל הפעילות הגעשית במרכז הקלדרה הצטמצמה למעיינות חמים ופומרולות. הפעילות הגעשית מתרכזת כיום בשולי הקלדרה. רק השוליים המזרחיים של הקלדרה מוגדרים היטב (אגם טונדנו נסמך עליהם), אבל השוליים הדרומיים והצפוניים אינם מזוהים בוודאות, ובסדקים שהתהוו לרוחבם נוצרו הרי הגעש השכבתיים הפעילים: סוֹפּוּטָן (Soputan) בדרום, מאהאוו (Mahawu) ולוקון-אמפונג בצפון. הרי געש אלו פלטו בתחילה לבה אנדזיטית עד בזלתית, אבל בתקופה המודרנית הרכב הלבה הוא אנדזיטי בלבד.
She Got Game
She Got Game הוא המיקסטייפ הרביעי של הראפרית האמריקאית רפסודי. האלבום יצא לאור ב-17 בספטמבר 2013, על ידי חברת התקליטים ג'מלה רקורדס.
מארי רוז
איאן מארי רוז (באנגלית: Iain Murray Rose; 6 בינואר 1939 – 15 באפריל 2012) היה שחיין אוסטרלי, אלוף אולימפי בשתי אולימפיאדות, בעל 6 מדליות, מהן 4 זהב ושיאן עולם למרחקים ארוכים בסגנון החתירה. במשך 9 שנים קבע 15 שיאי עולם. היה לשחיין הצעיר ביותר (17) בהיסטוריה האולימפית שזכה ב-3 מדליות זהב באולימפיאדה אחת והראשון שזכה בשתי אולימפיאדות במדליית זהב במשחה ל-400 מטר חופשי.
אלוף אולימפי
באולימפיאדת מלבורן (1956) זכה רוז לעיני הקהל הביתי ב-3 מדליות זהב והפך מיד לגיבור לאומי. הוא זכה ב-400 מטר חופשי בשיא עולם חדש 4:27.3 דקות לפני צ'ויושי יאמאנאקה מיפן (4:30.4 דקות) וג'ורג' ברין מארצות הברית (4:32.5 דקות), ב-1500 מטר חופשי בתוצאה של 17.58.9 דקות לפני יאמאנאקה (18:00.3 דקות) וברין (18:08.2 דקות). ברין שיפר במוקדמות את שיא העולם של רוז בתוצאה של 17:52.9 דקות, שיפור של 13 שניות לשיאו האישי שהיה קודם לכן שיא עולם, אך לא הצליח לנצח בגמר. במשחה שליחים 4x200 מטר, ביחד עם קווין או'הלורן, ג'ון דוויט וג'ון הנריקס חופשי בשיא עולם חדש 8:23.6 דקות, לפני ארצות הברית (8:31.5 דקות) וברית המועצות (8:34.7 דקות).
בישופות הלברשטאדט
היסטוריה מוקדמת
לאחר המלחמות הסקסוניות, הקים הקיסר קרל הגדול בשנת 804 דיוקסיה מיסיונרית באוסטרוויק (שנקראה אז "Seligenstadt") באיסטפליה, במהלך התנצרותם של הסקסונים האליליים והסלאבים הפולבים. תחת הבישוף הראשון (לכאורה) הילדגרם משאלון הועברה הבירה להלברשטאדט, דבר שאושר על ידי בנו של קרל לואי החסיד בשנת 814. גבולות הבישופות הגיעו במקור לנהר האלבה וזאלה במזרח, עם זאת, כאשר הקיסר אוטו הראשון ייסד את ארכיבישופות מגדבורג ב-968, איבדה הלברשטאדט את החצי המזרחי של שטחה. דיוקסיית הלברשטאדט הייתה סופרגאן של ארכיבישוף מיינץ.
AR10
חידושים
רק בשנות ה-60 אומצה גרסה משופרת של ה-AR10, רובה ה-AR15, על ידי הצבא האמריקני. רובה זה זכה לציון M16 וב-1966 החליף בשירות את ה-M14. עד אז יוצר הרובה רק במספר אלפים בודד של יחידות שנמכרו לפורטוגל, סודאן והשוק האזרחי. אחרי הייצור ההמוני של ה-M16, נהפך ה-AR10 לפריט לאספנים.
תיאטרון פרגוד
תחילת הדרך
בשנת 1972 עבר למבנה הידוע בפינת הרחובות בצלאל וניסים בכר ובו פעל תיאטרון פרגוד מאז. במרתף הבניין חלל דמוי מערה ששימש בעבר כאורווה, כבור מים וכחמאם טורקי שנודע כ"בית מרחץ המבריא" שבנה יוחנן אבן עזרא; בקומה מעל היו משרדי התיאטרון, ובה גם התגורר מארק. הוא שיפץ את המבנה במו ידיו במשך כשנה וחצי והפך את החלל לאולם הופעות.
סגירת התיאטרון
בשנת 1973 רכשה את מבנה התיאטרון חברת פרזות - "חברה ממשלתית עירונית לשיכון ירושלים", כחלק מתוכנית לשינוי פני שכונת נחלאות, שכללה הריסת בתי השכונה העתיקים ובנית שיכונים חדשים, כשהמבנה של פרגוד היה חלק ממנה. בשנת 1975 דרשה החברה ממארק לפנות אותו אך ההריסה נמנעה בעקבות התערבותו של טדי קולק, ראש העיר דאז. בשנת 1977 הוצא צו פינוי שגם הוא לא בוצע בגלל התערבותו של טדי קולק. בסופו של דבר מארק קיבל אישור להשתמש במבנה.
בינואר 2012 אישרה עיריית ירושלים סופית את פירוק חברת פרזות, ושהכסף שבקופתה יועבר לעירייה ויופנה לטובת הדיור הציבורי בעיר. במסגרת ההחלטה מבנה תיאטרון פרגוד יהרס ויבנה במקומו בניין מגורים.
שחף מערבי
שחף מערבי (שם מדעי: Larus occidentalis) הוא מין של שחף גדול החי בחופים המערביים של אמריקה הצפונית ומכאן שמו. בעבר הוא נחשב לתת-מין של שחף צהוב כפות. תפוצתו מתפרשת מקולומביה הבריטית בקנדה, לאורך ארצות הברית ועד לבאחה קליפורניה במקסיקו.
ירון אזרחי
ביוגרפיה
ירון אזרחי נולד וגדל בתל אביב לכנר והמוזיקאי יריב אזרחי, לשעבר מנהל קונסרבטוריון רון שולמית ולחנה. למד בבתי הספר העממיים "הכרמל", "דובנוב" ו"הקליר" בתל אביב, ב"תיכון חדש" בתל אביב ושנה אחת ב"תיכון בית הכרם" בירושלים. לאחר שרותו בצה"ל החל ב-1960 ללמוד פילוסופיה ומדע המדינה באוניברסיטה העברית. בין מוריו הבולטים היו הפרופסורים שמואל נח אייזנשטדט, יוסף בן-דוד, שמואל הוגו ברגמן ונתן רוטנשטרייך. נסע ללימודי דוקטורט באוניברסיטת הרווארד ב-1966 וקיבל תואר דוקטור מטעם אוניברסיטה זו ב-1972. בין מוריו הבולטים בהרווארד היו הפרופסורים הנרי קיסינג'ר, דון פרייס, רוברט מרטון, קרל דויטש וג'ודית שקלאר, אשר בהדרכתה כתב את עבודת הדוקטורט. נושא עבודת הדוקטורט שלו היה: "התנאים החברתיים והפוליטיים להתגבשות המדע המודרני ושרידותו במשטרים דמוקרטים ולא דמוקרטים". בתקופת לימודיו שימש יועץ למדיניות המדע של ארצות הברית בבית הלבן ובאקדמיה הלאומית למדע בוושינגטון. בסיום לימודיו ב-1971 הצטרף לסגל האוניברסיטה העברית עד לפרישתו ביוני 2008. מונה למרצה ב-1972, למרצה בכיר ב-1977, לפרופסור חבר ב-1990 ולפרופסור מן המניין ב-1998. החליף את פרופסור יוסף בן-דוד כראש התוכנית לפילוסופיה והיסטוריה של המדעים ולאחר מכן כיהן כמופקד הקתדרה על שם משפחת גרשטן למדעי המדינה. אזרחי שהה כעמית מחקר במכון למחקר מתקדם במדעי ההתנהגות בסטנפורד (1977-8); שימש כפרופסור אורח באוניברסיטאות פנסילבניה (1973-4) באוניברסיטת דיוק (1986-4), הרווארד (1990-1986), פרינסטון (1992-3), בראון (2008) ובמכון רוקפלר בבלג'יו (2011).
חמאדה גאנם
ביוגרפיה
גאנם התגייס ב-1979 ליחידה 300. הוא שירת כלוחם וכקצין ביחידה, סגן מפקד הפלוגה המסייעת, מפקד פלוגה ב', מפקד הפלוגה המסייעת וסגן מפקד הגדוד. לאחר מכן שירת כקצין אג"ם בעוצבת חירם, סגן מפקד חטיבת עציון, מפקד בסיס הטירונים של יחידה 300 וב-1994 מונה למפקד גדוד חרב. ב-1996 מונה לקצין אג"ם של אוגדת עזה, שירת בתפקיד במהלך מהומות מנהרת הכותל ופיקד על חילוצו של נביה מרעי שנהרג בדרום הרצועה. בהמשך שירת כמפקד חטיבת הערבה ובשנת 2000 מונה למפקד החטיבה הצפונית באוגדת עזה, תפקיד בו שירת בפרוץ האינתיפאדה השנייה ושירת בתפקיד עד מרץ 2002, לקראת סוף תפקידו היה מעורב בהתקלות עם מחבל והצליח להורגו. בתפקידו האחרון בשירות הקבע שימש נספח צה"ל וראש משלחת משרד הביטחון ברומניה עם אחריות גם לאוקראינה ובולגריה.
ב-2008 מונה למנהל אגף הרישוי במשרד התחבורה. ב-2013 הועמד לדין משמעתי בעקבות עבירות משמעת שביצע, ננזף באופן חמור, אולץ לפרוש ממשרד התחבורה ונפסקה לו פסילה למשך 5 שנים ממשרד התחבורה.
פיאט 8V
היסטוריה
בינואר 2011 נמכרה פיאט 8V זגאטו במכירה פומבית באריזונה תמורת 1,550,000 דולר.
בוראט (סרט)
בוראט: רוצה לומד תרבות אמריקה בשביל נהדרת קזחסטן (באנגלית: Borat: Cultural Learnings of America for Make Benefit Glorious Nation of Kazakhstan, לעיתים קרובות מכונה בפשטות בוראט) היא קומדיה מוקומנטרית קולנועית משנת 2006 בכיכובו של הקומיקאי הבריטי-יהודי סשה ברון כהן כבוראט סאגדייב, דמות סאטירית המתיירת בארצות הברית ומנהלת יומן מסע. הסרט מבוסס על דמות שגילם ברון כהן בתוכנית הטלוויזיה "המופע של עלי ג'י". לאחריו יצא לו סרט המשך, בסרט השלישי שיצא ביולי 2009 מככב כתב האופנה האוסטרי ההומוסקסואל הפיקטיבי, "ברונו" שגם הוא דמות במופע ובשנת 2012 יצא סרט נוסף של כהן, באותו הסגנון, הדיקטטור אך הפעם על דמות פיקטיבית, שאינה מהווה חלק מהמופע שלו.
כושי
מקור המונח
המילה העברית "כושי" מתייחסת בתורה למי שבא מארץ כוש (כנראה סודאן של היום, ולמעשה האזור המיושב מדרום למצרים). כוש בן חם היה בכורו של חם בן נח.
שני מטבעות לשון מפורסמים עושים שימוש במילה כושי: ירמיהו הנביא מציג את השאלה "היהפוך כושי עורו?", שהפכה כביטוי למציאות שאינה יכולה להשתנות. את האמרה "הכושי עשה את שלו, הכושי יכול ללכת" טבע המחזאי פרידריך שילר בדרמה "קשר פיאסקו", שפורסמה בשנת 1783. בנוסף, תרגומו הראשון לעברית של המחזה השייקספירי "אותלו: המורי מוונציה" נעשה בידי יצחק סלקינסון בשנת 1874, והוא נקרא בשם "איתיאל הכושי".
לידיה פילד אמט
מורשת
בסוף אפריל 2007 ערכו גלריית ארדן במנהטן תערוכת ציורים של חמישה דורות של נשים ממשפחת אמט. התערוכה כלל 130 תמונות של 14 אמנים, שהתחילו בתשעה דיוקנאות של דודתה של לידיה פילד אמט, אליזבת אמט, והסתיימו בפסלים של סבתא רבתא שלה ג'וליה טאונסנד ובולה אמט.
אלכסנדר מק'קול סמית
אלכסנדר מק'קול סמית' (באנגלית: Alexander McCall Smith; נולד ב-24 באוגוסט 1948) הוא סופר ופרופסור חבר למשפט רפואי באוניברסיטת אדינבורו בסקוטלנד. הוא זכה לפרסום בינלאומי ב-1998 עם צאתו לאור של ספרו "סוכנות הבלשיות מספר 1", הראשון בסדרת ספרי הבלשית האפריקאית מא ראמוצווה, עבורו קיבל ציון לשבח מיוחד מהשופטים בפרס בוקר.
נאווית הפסים
מאפיינים
תזונתה של נאווית הפסים מורכבת מזחלים של חרקי מים, סרטנים, ושאר יצורים ימיים זעירים ולעיתים ניזונה גם מצמחייה תת-מימית. הדג בדרך כלל אינו מתרחק ממקום משכנו ולפיכך נוצרה פרגמנטציה של אוכלוסיות דגים מבודדות לאורך החופים. נראה כי המגע בין אוכלוסיית הדגים המבודדות מתרחש באקראי בעקבות גשמים מרובים או שיטפונות הגורמות להיסחפותם של הדגים לשפכי נחלים סמוכים. בישראל נמצאת בסכנת הכחדה חמורה.
תהילים קמ"ו
תוכן המזמור ומבנהו
מבנה המזמור מעיד על כך שזהו מזמור תהילה, אך במרכזו מטיף בעל המזמור לקהל השומעים שאין לבטוח בבני האדם אלא בה'. ניתן לחלק את המזמור כך:
המילה "הַלְלוּיָהּ" המופיעה בכותרת המזמור וסיומו מעידה על כך שמזמור זה נועד להישמע מול קהל. בתחילת המזמור מבקש המשורר למהר ולהלל את ה'. לאחר מכן מבקש בעל המזמור להזהיר את קהחל השומעים לבל יבטחו בנדיבים.
דראז'ן ירקוביץ'
קריירה
ביורו 1960 הוא הבקיע שני שערים נגד נבחרת צרפת בחצי הגמר, שבו יוגוסלביה ניצחה בתוצאה 4-5. במשחק הגמר יוגוסלביה הפסידה לנבחרת ברית המועצות בתוצאה 2-1, וסיימה במקום השני.
דלתא בברבור
תכונות
δ בברבור הוא למעשה מערכת בת שלושה כוכבים במרחק של כ-165 שנות אור ממערכת השמש. את הכוכב הבהיר (והיחיד שנראה לעין ללא ציוד עזר) δ בברבור A מקיפים שני כוכבים עמומים בהרבה: δ בברבור B ו-δ בברבור C. גילה של המערכת מוערך בכ-200 מיליון שנים. בין השנים 11,000 ו-12,000 לספירה יהיה δ בברבור הכוכב הבהיר הקרוב ביותר לקוטב השמיימי הצפוני והוא יראה בחצי הכדור הצפוני כל הלילה לאורך כל השנה.
תכונות δ בברבור A
δ בברבור A הוא תת-ענק לבן-כחלחל מסוג ספקטרלי A0 IV או B9.5 IV, מסתו קרובה ל-3 מסות שמש ורדיוסו כ-5 רדיוסי שמש. טמפרטורת פניו כ-10,100 קלווין והוא מאיר בעוצמה של פי 150 מעוצמת ההארה של השמש באור נראה, ומעט יותר מכך בצירוף הקרינה בתחום העל-סגול. תצפיות שונות נתנו דרגות בהירות שונות בין 2.85 ו-2.89, כך שהוא חשוד ככוכב משתנה, אך לא ידוע אם הוא אכן כוכב משתנה ואם כן אז מאיזה סוג. נראה שהכוכב נמצא כבר לקראת סיום שלב היתוך המימן שבליבתו להליום והוא בתחילתו של תהליך התקררות והתנפחות בדרך להפוך לענק אדום.
מנזר תדאוס הקדוש
היסטוריה
המנזר נקרא על שמו של תדאוס הקדוש, אחד משנים עשר השליחים המכונה גם יהודה בן יעקב, שהיה השליח שהביא את הנצרות לארמניה. על פי המסורת מת השליח ונקבר במקום זה, ובמאה ה-4 הוקמה במקום כנסייה. עם זאת האזכור ההיסטורי המוקדם ביותר של נוכחות נוצרית באזור הוא מהמאה ה-7, והוא מציין כי במקום ישב בישוף. רק במאה ה-10 הוזכר המנזר עצמו כמעוזה של דיוקסיה והוקמה בו כנסייה חדשה. בתקופת העצמאות הארמנית, בין תחילת המאה ה-10 לבין המחצית השנייה של המאה ה-11 נודעה למקום חשיבות דתית מרכזית. המנזר נפגע בפלישות המונגולים ב-1231 וב-1242, אך לאחר מכן, במחצית השנייה של המאה ה-13, הפגינו הולגו חאן ויורשיו סבלנות כלפי הנוצרים, ולמנזר נודעה השפעה רבה במאה ה-14. בשנת 1319 חרב במנזר ברעידת אדמה, אך הוא שוקם מיד לאחר מכן.
El Toro Relajo
רקע וכתיבה
השיר נכתב והולחן על ידי פליפה ברמחו והופק על ידי חוסה הרננדס. הקולות של סלינה בשיר הוקלטו באולפני קיו-זון שנמצאים בקורפוס כריסטי, טקסס. הזמרת האמריקאית לינדה רונסטאדט, הקליטה את השיר בשנת 1990 וכללה אותו באלבום Mas Canciones, שיצא לאור בשנת 1991.
ניוקאסל (בירה)
היסטוריה
בירה ניוקאסל נוצרה ב-1925 על ידי הקולונל ג'יימס (ג'ים) הרברט פורטר. פורטר, יליד 1892, דור שלישי למבשלי בירה, לחם במלחמת העולם הראשונה לפני שהשתקע בעיר ניוקאסל. הוא עבד על המתכון ושיפר אותו במשך שלוש שנים, עד שיצר את הטעם שמזוהה עם בירה ניוקאסל עד היום. ניוקאסל בראון אייל יוצרה לראשונה במבשלות טיין ב-1928. על פי המסורת בעיר ניוקאסל, הלילה הראשון בו נמכרה בירה ניוקאסל היה הצלחה מסחררת, עד כדי כך שהמשטרה פנתה למבשלה למחרת בבקשה להקטין את אחוזי האלכוהול במשקה, שכן תאי המאסר עוד מלאים בשיכורים מליל אמש. כשהוצגה לראשונה בשנת 1928, בירה ניוקאסל בראון אייל זכתה בשלוש מדליות בתחרות המבשלות הבינלאומית לאותה שנה. מדליות אלה מעטרות את תווית המשקה עד היום. באותה שנה גם הושק הלוגו שבמרכזו כוכב כחול, שצבעו לקוח מנהר הטיין המקומי, וחמשת קצותיו מסמלים את חמשת המייסדים של מבשלות ניוקאסל.
פרדראג מיאטוביץ'
קריירת מועדונים
עונת, שהחלה לאחר פירוקה של יוגוסלביה, כללה קבוצות מסרביה ומונטנגרו בלבד. בעונה זו הצליחה פרטיזן לזכות באליפות כאשר גברה על הכוכב האדום, בעוד עונה מוצלחת של מיאטוביץ'. כתוצאה מהתבלטותו הוחתם מיאטוביץ' בקבוצת ולנסיה הספרדית.
עינת נתן
עינת נתן (נולדה ב-2 ביולי 1971) היא מדריכת הורים ואשת תקשורת ישראלית.
טום ויטאקר
קריירה
ויטאקר היה חלק ממשלחת התאחדות הכדורגל האנגלית שסיירה באוסטרליה ב-1925. במהלך הביקור הוא השתתף במשחק בוולונגונג ובמהלכו שבר את עצם הפיקה. כתוצאה מכך הוא נאלץ לפרוש ממשחק פעיל. ויטאקר שאף להמשיך לעסוק בכדורגל, והחליט להצטרף לצוות האימון של ארסנל וללמוד פיזיותרפיה. החל מ-1927 הוא היה מדריך הכושר הבכיר של ארסנל תחת הרברט צ'פמן כאשר חלק לא קטן מהשחקנים היו יותר מבוגרים ממנו. לוויטאקר היה תפקיד מרכזי בפעילותו של צ'פמן לשינוי משטר האימונים והפיזיותרפיה במועדון, והוא היה חלק חשוב מהצוות שהוביל את ארסנל בשנות ה-30 המוצלחות.
ויטאקר חזר לתפקיד מדריך הכושר של ארסנל עם סיום המלחמה. לאחר עזיבת אליסון ב-1947 הוא התמנה לתפקיד המאמן החדש; בהדרכתו המועדון זכה בשתי אליפויות (1947/1948 ו-1952/1953) ובגביע ה-FA (1949/1950). אולם, ההצלחה של ארסנל נמוגה בשנות ה-50 כאשר ויטאקר לא מצליח להביא לארסנל כוכבים. הלחץ הכרוך בטיפול בעניינים השוטפים של כל המועדון גבה ממנו מחיר כבד ופגע בבריאותו. הוא מת מהתקף לב בבית חולים לונדוני ב-1956.
חידוש
דיני מזיק
ב מובאת דעתו של רבי מאיר כי קנס הוא בגדר חידוש, מכיוון שבשונה מהכלל "קם ליה בדרבה מיניה" האומר כי האדם שמחויב בשני עונשים אין להענישו בשניהם אלא רק בעונש החמור מביניהם, בקנס חידשה התורה שעל אף שמושת על אדם עונש מוות, הוא עדיין יכול להתחייב גם בתשלום קנס.
נחום ורלינסקי
קורות חיים
בהיותו סטודנט בסנקט פטרבורג ב-1916 נעצר על ידי הבולשת הממשלתית במהלך השתתפות בוועידה ציונית באודסה ונכלא למשך 4 חודשים. לאחר מהפכת פברואר ב-1917, כשבוטלו האיסורים על פעילות ציונית, היה יושב ראש צעירי ציון ביליזבטגרד ופעיל במוסדות עירוניים וקואופרטיביים, וב-1918 נבחר כחבר הלשכה המרכזית של צעירי ציון באוקראינה. החל מ-1920 נאסרה שוב פעילות ציונית, ותנועת צעירי ציון הפכה למחתרתית. באפריל 1922 השתתף בוועידה השלישית של צעירי ציון, שנערכה בחשאי, אך קיומה נודע לרשויות, והוא נאסר באוגוסט 1922 ונשפט עם עשרה מחבריו לשנתיים מאסר ועבודות כפייה. במשך שנה נאסר בקייב ולאחר מכן הוגלה לולדימיר בהמתנה למדינה שתסכים לקלוט אותו. ב-1924 הגיע לברלין, המשיך שם בפעילותו במרכז צעירי ציון כשנה.
קרב קווג'לין
ההכנות האמריקאיות
למבצע הוגדרו שתי מטרות עיקריות: רוי-נאמור שבצפון האטול, המורכב משני איים המחוברים בכביש, והאי קווג'לין בדרום האטול. על הדיוויזיה הרביעית של חיל הנחתים האמריקאי, בפיקודו של מייג'ור-ג'נרל הארי שמידט, הוטל לכבוש את רוי-נאמור, ועל דיוויזיית הרגלים השביעית של צבא ארצות הברית, בפיקודו של מייג'ור-ג'נרל צ'ארלס קורלט, הוטלה משימת כיבוש קווג'לין.
הקרב
הדיוויזיה השביעית החלה את פעילותה עם כיבוש איים קטנים הסמוכים לקווג'לין שזכו לכינויים "קרלוס," "קרטר," "ססיל" ו"קרלסון" ב-31 בינואר. איים אלה שימשו יום לאחר מכן כבסיסי ארטילריה לסיוע להחפה עצמה. אורכו של האי קווג'לין הוא כ-4 ק"מ ורוחבו 800 מ' בלבד. בהיעדר עומק אסטרטגי נערכו היפנים להגנה בקו החוף. עד הפלישה לטאראווה לא ידעו היפנים כי הכלים האמפיבים האמריקאים מסוגלים לחצות שוניות אלמוגים ולכן התרכז מרבית הכוח הגנתי בכיוון האוקיינוס. הפצצת קווג'לין על ידי אוניות מערכה, מפציצי B-24 מאבמאמה וארטילריה הייתה כבדה במיוחד, וכאשר עלו חיילי הדיוויזיה השביעית על החוף ב-1 בפברואר הם נתקלו בהתנגדות מועטה בלבד. עד רדת הלילה העריכו האמריקאים כי מתוך 5,000 מגיני האי נותרו בחיים רק כ-1,500 חיילים.
תוצאות הקרב
הכיבוש הקל-יחסית של קווג'לין הדגים את היכולות האמפיביות של ארצות הברית והוכיח כי הלקחים שהופקו לאחר קרב טאראווה יושמו בהצלחה. כיבוש האטול איפשר לנימיץ להאיץ את הפעילות באיי מרשל ולפלוש לאניווטוק כבר ב-17 בפברואר 1944.
לבנה מושון
ביוגרפיה
כתבה 43 ספרים, רובם לילדים ובני נוער, מתוכם ארבעה ספרי פרוזה למבוגרים.
חיים אישיים
מושון נשואה, ולה 3 ילדים. מתגוררת בגבעת שמואל.
אייס (אתר אינטרנט)
היסטוריה
בפברואר 2006 בית משפט השלום בתל אביב פסק כי על אייס לפצות צלם שיצירתו הועתקה ממנו בלא רשותו.
"אייס" הפעיל בעבר ערוץ וידאו בשם "אייס TV", במשותף עם אתר flix, תוך שיתוף פעולה עם אתר "תפוז אנשים" ובשילוב כתבות מתוך אתר ביזפורטל.
שפת מורשת
הגדרות
המונח משמש לתיאור שפה אשר מדוברת בעיקר על ידי קבוצות מיעוטים לשוניים."שפות מורשת כוללות שפות ילידיות אשר לעיתים קרובות נמצאות בסכנת הכחדה. גם שפות עולם השגורות באזורים רבים אחרים של העולם (ספרדית בארצות הברית, ערבית בצרפת)" התווית מורשת, ניתנת לשפה מבוססת בעיקר על מצבם החברתי של דובריה ולא בהכרח על נכס לשוני כלשהו. וכך, בעוד ספרדית אשר בדרך כלל נמצאת במקום גבוה מבחינת דוברים ברחבי העולם ויש לה מעמד רשמי בכמה מדינות, נחשבת שפה מורשת בארצות הברית בה אנגלית היא השפה הדומיננטית. דוברים של אותה שפת מורשת שגדלו באותה קהילה עשויים להיות שונים באופן משמעותי ביכולות השפה שלהם, ובכל זאת להיחשב דוברי שפת מורשת תחת הגדרה זו. ישנם דוברי שפת מורשת העשויים להיות מאוד בקיאים בשפה, בעלי מספר משלבים, בעוד דוברי שפת מורשת אחרים עשויים להבין את השפה, אך לא יוכלו לדבר אותה. לעיתים, אנשים אשר יש להם קשר תרבותי עם שפת מיעוט, אבל לא יכולים לדבר בה עשויים להחשיב אותה כשפת מורשתם.
הטייס
פרסים
הסרט היה מועמד ל-11 פרסי אוסקר, וזכה ב-5 פרסים: פרס אוסקר לשחקנית המשנה הטובה ביותר, קייט בלאנשט; העריכה הטובה ביותר; עיצוב תלבושות הטוב ביותר; הצילום הטוב ביותר; והבימוי האמנותי הטוב ביותר. בנוסף זכה הסרט ב-4 פרסי האקדמיה הבריטית לקולנוע (BAFTA), בהם פרס הסרט הטוב ביותר. הסרט זכה גם ב-3 פרסי גלובוס הזהב: סרט הדרמה הטוב ביותר; השחקן הטוב ביותר בסרט דרמה ללאונרדו דיקפריו; והפסקול המקורי הטוב ביותר להווארד שור.
טלאל חמיה
טלאל חָמִיָה (בערבית: طلال حميّة; נולד ב-1952) הוא מפקד יחידה 910 להוצאת מבצעי חוץ ופיגועים בזרוע הצבאית של חזבאללה, ששימש כסגנו של עימאד מורנייה עד שהלה נהרג בהתנקשות. לפי דיווח בעיתון המצרי "אל-אהראם" (ב-14 באפריל 2009, בעקבות חקירת חברי התארגנות של חזבאללה שנחשפה במצרים), חמיה מונה בידי סגן מזכ"ל חזבאללה, נעים קאסם, לראש הזרוע הצבאית של הארגון במקומו של מוע'ניה. דיווח דומה פורסם גם בשבועון הלבנוני א-שראע.
באפריל 2011 דיווח ערוץ 2 כי חמיה עומד בראש מנגנון הפיגועים בחו"ל של חזבאללה. עוד פורסם כי במנגנון פעילים אחמד אל-פאיד, המשמש כסגנו, ונאג'ם א-דין, מומחה מטענים וקצין החבלה של החזבאללה, וכי המנגנון הזה עוסק כל העת בניסיון הוצאת פיגוע נקמה על חיסול עימאד מורנייה.
תפילת הדרך (בצלאל)
תיאור
הדימוי של הרוכב הופיע לראשונה ב-8 ביוני 1922 על שער כתב העת "החיים". ב"בצלאל" נעשו מספר שימושים בדגם זה. בין היתר הוא הופיע על גבי גלויות ובפורטפוליו "בראשית: מחזור צליות גזורות" בהוצאת "בני בצלאל", כציור שנעשה בשבלונה (סטנסיל) על בד, כציור קיר שנמצא ב"בית שיף" בתל אביב (כיום מוזיאון הרצלילינבלום).
שורש 68
市斗 (פיניין: shìdǒu) ולפעמים סתם 斗, משמש לסימול יחידת נפח של 10 ליטרים.
רוברט בלטרן
קריירה
ככל הנראה, בלטרן ידוע בעיקר בזכות תפקידו כקומנדר צ'קוטי, הקצין הראשון של ספינת החלל וויאג'ר, בסדרת המדע בדיוני הטלוויזיונית "מסע בין כוכבים: וויאג'ר" בשנים 1995-2001. על תפקיד זה, בשנת 1997, בלטרן זכה בפרס נשר זהב עבור השחקן המצטיין בסדרת טלוויזיה, וכן במועמדות לפרס, בשנת 1996, לפרס בראבו לשחקן המצטיין בסדרת טלוויזיה, וכן לפרס אלמה לשחקן המצטיין בסדרת טלוויזיה בשנים 1998 ו-1999.
בלטרן הוא אחד ממייסדי ובמאי קבוצת התיאטרון East LA Classic Theater Group. כמו כן, הוא חבר ב-Classical Theater Lab, אנסמבל של שחקנים מקצועיים שהפיקו בשנת 1997 את "המלט" אותו ביים בלטרן, ואף כיכב בו.
השריר פושט האצבעות
תיאור
תחילתו של השריר פושט האצבעות הוא בעילית העלי הצידית של עצם הזרוע, באזור המרפק.
חלקו המרוחק של השריר מתפצל לארבעה גידים, הנכנסים לכף היד ונאחזים בחלק האחורי של האצבעות. בין הגידים בכף היד, בעיקר התיכונים שבהם (לאצבעות השלישית, הרביעית והחמישית), קיימים חיבורים. חלק מהגידים שבאצבעות מהווה חלק ממערכת מורכבת של רצועות ומפרקים שבין העצמות המרכיבות את האצבעות (הגלילים). נקשר גם לשריר פושט הזרת.
הקדירה השחורה
הקדירה השחורה (הופץ תחילה בישראל תחת השם טרן וקדרת הקסמים, ובקלטות הווידאו בשם קדירת הקסמים ורק לאחר שדיבבו אותו ב-2014 הוא נקרא הקדירה השחורה; באנגלית: The Black Cauldron) הוא סרט הרפתקאות מונפש משנת 1985 שהפיקה חברת וולט דיסני. הסרט מבוסס באופן רופף על שני הספרים הראשונים מחמישיית ספרים שכתב לויד אלכסנדר.
פרסיאן השני (שליט בולגריה)
חייו
אלמנטים מסוימים מהצבא והאצולה הבולגרית נותרו נאמנים לפרסיאן והכירו בו כיורש החוקי וביחד עם אחיו אלוסיאן שהיה מצביא מחונן, ניהלו קרב מאסף מול הצבא הביזנטי ברכסי ההרים האלבניים. בקיץ 1018 נאלצו הבולגרים להיכנע ובכך הקיץ הקץ על האימפריה הבולגרית הראשונה אשר הייתה לפרקים אויב מר של הביזנטים. הבולגרים איבדו את עצמאותם המדינית למשך 167 השנים הבאות.
שיווק רשתי
הפולמוס סביב שיווק רב-שכבתי
תבחינים נוספים המעידים על לגיטימיות כוללים:
הערכה
הטענות לטובת השיווק הרב-שכבתי הן ששיטות השיווק יעילות בכך שהן מאפשרות למכור ישירות ללקוח מבלי לעבור דרך חנויות וסוחרים הגורפים רווחים גבוהים. לעומתם, טוענים המתנגדים ששיטת השיווק הרב-שכבתי מביאה את השוק במהירות לרוויה ושרוב אלו שנכנסים לעסק כסוכנים לא יצליחו למכור בצורה שתחזיר את השקעתם בגלל הרוויה בשוק הסוכנים. בנוסף, טוענים המתנגדים ששיטות השיווק הרגילות המשמשות רוב גדול של המוצרים הן הכי יעילות, שכן אחרת היו מוחלפות באחרות בתנאי השוק החופשי, ואם היחס איכות-מחיר של מוצרי השיווק הרב-שכבתי היה באמת טוב, היה ניתן למכור אותן בשיטות יעילות אלו. יש בנמצא מעט חברות שיווק רב-שכבתי אשר מוכרות מוצרים שניתן לקנות אותם גם בחנויות, במחיר זול יותר מבחנויות.
רודולף גרוסמן
רודולף גרוסמן (בגרמנית: Rudolf Großmann; 25 בינואר 1882 – 28 בנובמבר 1941) היה צייר וגרפיקאי גרמני. הוא ידוע במיוחד בזכות רישומי הדיוקן שצייר של אישים מפורסמים.
ביוגרפיה
לאחר עלייתו של היטלר לשלטון, בשנת 1934, פוטר מתפקידו ופרש לעיר הולדתו.
קונסטנטין ראוש
קריירה מוקדמת
זמן קצר לאחר המעבר לגרמניה, ראוש התחיל לשחק כדורגל במועדון מקומי, TuS לכנדורף. בגיל 12 הוא קיבל הצעה להצטרף לקבוצת הנוער של הבונדסליגה, האנובר 96. הוא החליט שהוא לא היה בוגר מספיק בשביל מועדון כזה גדול ובמקום זאת הצטרף לקבוצה מקומית אחרת נינהאגן. הוא לבסוף הצטרף להנובר שנתיים מאוחר יותר, לאחר שדחה הצעות מורדר ברמן ופיינורד.
שטוטגרט
לאחר סיום החוזה שלו עם האנובר ב-1 ביולי 2013, ראוש עבר לשטוטגרט בהעברה חופשית. ב-5 במאי 2013, חתם על חוזה עד יוני 2016 עם שטוטגרט.
בידוד תרמי
בישראל
מחקרים מראים כי תכנון ראוי ושימוש נכון בתקן בידוד תרמי למבנים ת"י 1045 על כל חלקיו יביא את המשק הישראלי לחסכון בהוצאות חשמל של כ-600 מיליון שקל בשנה בנוסף לת"י 1045 ישנם שלושה תקנים נוספים:
מרתון גולד קוסט
מרתון גולד קוסט (באנגלית: Gold Coast Marathon) היא ריצת מרתון המתקיימת בחודש יולי מדי שנה בעיר גולד קוסט שבאוסטרליה. התחרות משתייכת לדרג הזהב של ריצות הכביש בהתאחדות האתלטיקה הבינלאומית.
בשיא המסלול מחזיק היפני שקבע זמן של 2:07:50 שעות במרתון 2019. בין הנשים השיגה אמריקאית לינדזי פלנגן תוצאה של 2:24:43 שעות במרתון 2022.
ATLS
רצף הערכה וטיפול
רצף זה הוא למעשה מבט-על אורכי על התקדמות האירועים. בחיים האמיתיים, בייחוד כאשר הפעולות מבוצעות על ידי צוות מיומן, השלבים מבוצעים בו זמנית. ההצגה האורכית מאפשרת לרופא לחשוב באופן מסודר על פעולות ההערכה והטיפול במבוצעות בזמן אמת.
עקרון המיון
מטרת המיון, הקצאה נכונה של משאבים רפואיים וסדר טיפול על פי חומרה ודחיפות של פציעות.
לואיש פיגו
לוּאִיש פִילִיפֵה מַאדֵיירַה קַאֵירוּ פִיגוּ (בפורטוגזית: Luís Filipe Madeira Caeiro Figo; נולד ב־4 בנובמבר 1972 בליסבון, פורטוגל) הוא כדורגלן עבר פורטוגלי ששיחק בתפקיד קיצוני ימני. פיגו הוא שיאן ההופעות לשעבר של נבחרת פורטוגל עם 127 הופעות רשמיות.
פאוור פורוורד
סטרץ' פור
לעיתים, כדי להשיג את אפקט הסטרץ' פור גם ללא שחקן כזה על הפרקט, מאמנים משתמשים בהרכב נמוך שבו על המגרש משחק רק אחד מבין שני הגבוהים (הפאוור פורוורד והסנטר) ושאר ארבעת השחקנים הם בעלי יכולת קליעה ממרחק. במצב כזה סמול פורוורד ממלא את תפקיד הסטרץ' פור.
פאוור פורוורדים בולטים בעמדת סטרץ' פור בליגת ה-NBA: דירק נוביצקי, קווין לאב, ראיין אנדרסון ומירזה טלטוביץ'. בכדורסל האירופי בלט בתפקיד זה דייוויד בלו.
ישיבת הר עציון
ישיבת הר עציון (מכונה: ישיבת הגוש או הגוש), היא ישיבת הסדר באלון שבות שבגוש עציון שהוקמה ב-1968 (תשכ"ח). הישיבה מתאפיינת בלימוד גמרא בשיטת בריסק, בעיסוק נרחב בלימוד תנ"ך ובקו מחשבתי מתון יחסית, על פי דרכם של ראשי הישיבה הראשונים, הרב יהודה עמיטל והרב ד"ר אהרן ליכטנשטיין.
פרסומים
הישיבה מוציאה לאור ספרים רבים, בהם הסדרה "שיעורי הרב אהרן ליכטנשטיין", ובה שמונה ספרים. ספרים נוספים יוצאים בהוצאת "תבונות" של מכללת הרצוג. הכולל הגבוה בישיבה מוציא ספרי מאמרים על הנלמד בכולל.
הישיבה מפרסמת באינטרנט מאמרים ושיעורים, באתר "תורת הר עציון".
בוגרים ידועים
ראו גם את רשימת בוגרי ישיבת הר עציון שיש עליהם ערך בוויקיפדיה
שיתוף הוצאות
שיתוף בהוצאות (באנגלית: Cost Sharing Arrangements או Cost Contribution Arrangements) הוא חוזה בו מסכימים צדדים קשורים לחלוק את העלויות ואת הסיכונים הכרוכים בפיתוח, ייצור או רכישת נכסים, שירותים או זכויות, תוך קביעה מוקדמת של מהות והיקף הזכויות של כל משתתף בנכסים, בשירותים או בזכויות פרי שיתוף הפעולה. הסדרי שיתוף בהוצאות צברו פופולריות במהלך השנים בקרב קבוצות רב-לאומיות, בעיקר בהתייחס לשיתוף בהוצאות מחקר ופיתוח.
דגל מקלנבורג-מערב פומרניה
בחירת הצבעים לדגל נובעת מאיחוד בין צבעי מקלנבורג (אדום-צהוב-כחול) לבין צבעי מערב פומרניה (כחול ולבן).
רוברט טיבייב
קריירה
לקראת הבחירות לכנסת התשע עשרה פרש מ"קדימה" והצטרף למפלגת "התנועה" בראשות ציפי לבני, הוצב במקום ה-14 ולא נכנס לכנסת. לקראת הבחירות לכנסת העשרים הצטרף למפלגת העבודה והודיע על התמודדותו בפריימריז של המפלגה. הוא הוצב במקום ה-28 של רשימת המחנה הציוני המשותפת למפלגת העבודה ומפלגת התנועה, במקום השייך למפלגת העבודה ומשוריין לעולה חדש, אך הרשימה זכתה ב-24 מושבים והוא לא נכנס לכנסת. בתחילת 2018 ביטל טיבייב את חברותו במפלגת העבודה. מ-31 ביולי 2018, עם התפטרותו מהכנסת של יצחק הרצוג לקראת מינויו לראש הסוכנות היהודית, שב טיבייב למשכן הכנסת.
רון מלכא
חיים אישיים
מלכא נשוי ואב לשלושה.
יחסי הודו–סלובניה
היסטוריה
סלובניה פתחה את שגרירותה בניו דלהי ב-1 באוגוסט 2002. הודו פתחה את שגרירותה בליובליאנה בפברואר 2007.
ספר דניאל
זמנו של הספר
הספר מכיל התייחסות למאורעות היסטוריים הן מתקופתו של דניאל עצמו (בעיקר ביחס לנבוכדנצר) והן לחזיונות נבואיים עתידיים העוסקים בשקיעת האימפריה הפרסית ועליית הממלכות היווניות (הדיאדוכים).
מבנה הספר
הספר מחולק לשניים - החלק הראשון מספר על חיי דניאל וחבריו בממלכות בבל ופרס (פרקים א-ו); החלק השני הוא חזיונות דניאל (פרקים ז-יב).
בפרק ג מסופר על פסל ענק שבנה נבוכדנצר. נבוכדנצר ציווה כי ברגע השמעת התזמורת כולם ישתחוו לפסלו. אולם חנניה, מישאל ועזריה סירבו להשתחוות לפסל, הושלכו לכבשן האש ויצאו משם ללא פגע. הדבר הרשים את נבוכדנצר וגרם לו לשבח את אלוהי ישראל.
דניאל פותר את חלום נבוכדנצר שאיש מלבדו לא הצליח לפתור, ונבוכדנצר ממנה את דניאל וחבריו למשרות חשובות. אולם, כאשר המלך מצווה עליהם לעבוד אלילים (פסלו של נבוכדנצר עצמו שהועמד בבקעת דורא), חנניה, מישאל ועזריה נכונים לקדש את השם ולא לעבור על איסורי התורה. הם מושלכים לכבשן האש, אך מלאך מצילם ממנו בעוד שאר האנשים שהשליכו אותם לכבשן נשרפים. דניאל אינו מוזכר בסיפור זה.
כשישה פרקים מן הספר כתובים בארמית (מפרק ב, פסוק ד, עד סוף פרק ז), השפה המדוברת בפי היהודים בבבל ובפרס. הדבר הוביל לפופולריות מסוימת של ספר זה על פני ספרים אחרים בתנ"ך הכתובים בעברית מקראית, שהייתה קשה להבנה לפשוטי העם. הפער הזה בא לידי ביטוי במשנה המספרת שבימי בית שני הכהנים הגדולים היו לעיתים בורים עד כדי כך שלא היו יכולים להתמודד עם כתבי הקודש הכתובים עברית, ולפיכך היו קוראים לפניהם בארמית:
מזומן הוא המלך
מזומן הוא המלך (באנגלית: Cash is king) הוא ביטוי המשמש לצורכי ניתוח עסקים או תיקי השקעות, המדגיש את חשיבותו של תזרים המזומנים לאיתנות הפיננסית הכוללת של עסק. מבחינת משקיעים עשוי הביטוי לשמש כתיאור היתרון בהחזקת שיעור ניכר של מזומן או נכסים לזמן קצר – נזילים. יתרון שימומש בעתות של נפילות בשווקים הפיננסים או לניצול הזדמנויות להשקעה. הביטוי מבטא עד כמה חיוני להותיר בידי עסק יתרות מזומנים זמינות לצורכי תפעול לזמן קצר, רכישות והשקעות.
כביש טבריה-צמח
הצורך הביטחוני של הממשל הצבאי הבריטי
עוד במרץ 1920 דרש הגנרל לואי ג'ין בולס, המושל הצבאי (קצין המנהלה הראשי על פי תיאור התפקיד הבריטי) של מנהלת שטחי האויב הכבושים-דרום, פלשתינה-א"י כעבור 4 חודשים, ומפקד הצבא הבריטי בארץ ישראל, פתרון יבשתי להנעת כוחות במהירות סביב הכנרת מדרום לצפון באמצעות מסילת רכבת "קלה" או בסירות מכיוון שדרך סלולה לכל עונות השנה לא הייתה בנמצא. בעקבות התקפת הבדואים על צמח ב-24 באפריל 1920 הצטרפה לדרישה לשיפור התחבורה, בהינתן הפגיעות של מסילת הרכבת, גם מפקדת הכוחות הבריטים במזרח התיכון, כתנאי לצמצום מצבת הכוחות הקבועים באזור. העלות המוערכת לק"מ כביש בין צמח לראש פינה הייתה 1000 לירות שטרלינג. ביוני 1920 הודיע הממשל הצבאי הבריטי על ההחלטה לסלול כביש מצמח לטבריה ולטבח'ה ולהפקיד סלילתו בידי פועלים יהודים.
ויטרבו
אתרים חשובים
המרכז ההיסטורי של ויטרבו הוא אחד מהערים מימי הביניים השמורות ביותר במרכז איטליה. רבים מהבניינים העתיקים, בעיקר כנסיות, בנויים על חורבותיהם של מבנים עתיקים יותר וניתן להבחין בהם על פי האבנים הגדולות שמהן הם בנויים.
פלפטין
שנים מוקדמות
פלפטין רץ לפוליטיקה אך נחל שורה של תבוסות עד אשר נבחר בשנת 54 BBY לסנאטור מטעם נאבו. למרות עברו המסתורי פלפטין נהפך לדמות פופולרית בציבור וקנה לו ידידים רבים בחוגי ההשפעה השונים: סנאטורים, פוליטיקאים, מפקדי צבא, מדענים ואפילו אבירי ג'דיי. האמרות והציטוטים של פלפטין בזכות הכוח ועוצמה נהפכו לטקסטים פופולריים והתאוריות שכתב בנושאים אלה נלמדו באוניברסיטאות ברחבי הגלקסיה. למרות השפעתו הגוברת, פלפטין שמר על פרטיותו והרבה להתבודד בתאו.
ברט לנקסטר
ברט לנקסטר (באנגלית: Burt Lancaster; 2 בנובמבר 1913 - 20 באוקטובר 1994) היה שחקן קולנוע אמריקני, זוכה פרס האוסקר.
אדמיר
ביוגרפיה
בסך הכל הוא הופיע במדי ברזיל בין 1945 ל-1953, שיחק ב-39 משחקים וכבש 32 שערים.
מעבדת צילום
כיום, רוב המעבדות מפתחות סרטים ותמונות במכונות הנקראות מינילאב (minilab). התהליך במכונות אלו זהה לזה שבחדר החושך, אך הסיכון למפעיל נמוך יותר, המהירות גבוהה הרבה יותר, השימוש קל והדיוק רב אך רכישת המכשיר יקרה והוא דורש אחזקה רבה וצורך בתחזוקה יומית.
שקופים (אלבום)
רקע והפקה
על האלבום סיפרה פלס: "'שקופים' הוא אלבום של מפגשים וחיבורים. כל פעם מזווית אחרת, מצורך אחר ומסקרנות אחרת". במקור פלס הייתה צפויה לצאת לסבב הופעות על מנת הקידום והשקת אלבומה החדש, אך בעקבות התפרצות נגיף הקורונה בישראל דחתה פלס את המופעים ואת האלבום שהיה אמור לצאת ב-7 במאי, אשר נדחה למועד חדש שטרם פורסם. בעקבות המשבר החליטה פלס לצאת למופע ביתי שנקרא "קונצרט בפיג'מה", אותו החלה לעלות לרשתות החברתיות שלה במהלך המשבר עצמו בקונצרט עצמו מארחת פלס זמרים שונים ומבצעת את שיריה בגרסאות מחודשות וגם את השירים מתוך האלבום עצמו שטרם יצא. במהלך פרסום ההופעות סיפרה פלס בעמוד האינסטגרם שלה "בכל יום חמישי אעלה לעמוד הפייסבוק והאינסטגרם שלי ביצוע נוסף מהקונצרט בפיג'מה, עם אורחים ושלישיית כלי קשת - כל אחד בוואנזי שלו - בתקווה שבקרוב נוכל כולנו לצאת מנעלי הבית ולהיפגש באוויר הפתוח. אוהבת אתכם ומתגעגעת מאוד, קרן". ב-4 בספטמבר, הכריזה פלס כי תוציא את אלבומה במופע שיערך ב-23 בספטמבר, אך לבסוף שוב נדחה. האלבום יצא ב-1 בנובמבר לספוטיפיי, ליוטיוב ולאפל מיוזיק, במקביל לסינגל "אין סוף ללילה" מהאלבום השישי של פלס - "שקופים 2". האלבום כולל את הסינגלים שהוציאה פלס, את השיר "כלום לא טעים", מהאלבום איך שהשמש תזרח, בביצוע אלדד כהן, ואת השיר "לחזור הביתה" שכתבה פלס לבועז מעודה.
אוסוניוס
יצירתו
אוסוניוס מתאר ב"מוזלה" טחנת מים על גדות יובלו של המוזל, קיל, ששימשה לניסור אבני שיש. אמנם אין זה התיאור הראשון לניצול תנועת המים לשימושים שונים (קדמו לו ויטרוביוס ב"על אודות האדריכלות" ופליניוס הזקן ב"תולדות הטבע"), אך זהו מהאזכורים הבודדים לכך בספרות הרומית.
עלמת קוסובו
במאה ה-20
השיר הפך פופולרי מאוד כסמל לחמלה נשית ולצדקה. אורוש פרדיץ' לקח את הנושא בשנת 1919 עם ציור שמן באותו הכותרת. בשנת 1907, הפסל איוון מסטרוביץ' יצר תבליט שיש של הנושא כחלק ממחוג קוסובו. אמנית קרואטית אחרת, מירקו ראצ'קי, ציירה גרסה של עלמת קוסובו.
ג'אקומו אורפיצ'ה
אורפיצ'ה מת במילאנו ב-1922.
נועם שמואל
ביוגרפיה
עם שובו לישראל (2006) הצטרף לאופרה הישראלית החדשה כעוזר במאי בהפקות "דון קרלו" ו"מנון לסקו", ולתיאטרון הקאמרי בתור לקטור ועוזר במאי בהפקה "יתוש בראש" בבימוי עמרי ניצן.
בספטמבר 2008 ביים בתיאטרון בית ליסין את מחזה היחיד האוטוביוגרפי "ראודה" מאת העיתונאית ברוריה אבידן-בריר והשחקנית הערביה ראודה מן סלימן.
הדיילי סטורמר
ה"דיילי סטורמר" מנצח על מה שהוא מכנה "צבא הטרולים", המעורב בהטרדות באינטרנט של דמויות שאנגלין חולק עליהן פוליטית. באוגוסט 2017, לאחר שגרם זעם על כך שביקר את קורבן הרצח בעצרת איחוד הימין האמריקאי בשארלוטסוויל, האתר נדחה על ידי מספר רשמי שמות מתחם ועבר לרשת העמוקה.
רועי משפתי
קריירה
בקיץ הושאל להפועל ראשון לציון עד לסיום העונה. בעונה זו רשם 36 הופעות בליגה ובסיום העונה חזר לאשדוד.
ב-31 באוגוסט 2021 חתם במכבי חיפה. . ב-22 בספטמבר ערך הופעת בכורה בגמר גביע הטוטו 2021/2022 בניצחון בבעיטות הכרעה של קבוצתו על הפועל באר שבע. במהלך עונת 2021/22 הוא השתתף במשחקי ליגה בודדים.
שיאנג-צ'י
המטרה
בדומה לשאר המשחקים ממשפחה זו, מטרת המשחק היא לאיים על פיסת משחק, המכונה גנרל בגרסה זו, באופן שאינו מאפשר לה לברוח.
הכלים
כל שחקן (ישנם שני שחקנים, בעל הצבא האדום ובעל הצבא השחור, הנקראים בקיצור אדום ושחור בהתאמה) מתחיל את המשחק עם שישה-עשר כלים. הכלים הם דסקיות עגולות בעלות אות אחת כתובה עליהן. בעבר הכלים היו דסקיות עץ עליהן נחרטה האות, אך כיוון שהדסקית לא נצבעה, על כלים זהים נחרטו אותיות שונות על-מנת להבדיל בין הצבעים. כיום הדסקיות נצבעות, אך עדיין כותבים אותיות שונות. כלי המשחק עדיין עשויים עץ, אך לפעמים משתמשים בפלסטיק במקומו או, בסטים יותר יקרים, בירקן. ישנם גם כלי שיאנג צ'י בצורת פסלים ממתכת.
סידור הכלים
על השורה הראשונה (מזווית ראייתו של השחקן שבבעלותו הכלים) מונחים כל הכלים למעט התותחים והחיילים, לפי הסדר, משמאל לימין:
הגנרל
הגנרל זז בצעד (תנועה לצומת הקרובה) אורתוגונלי (לא אלכסוני) אחד בתוך הטירה. אין באפשרותו לצאת ממנה. אסור לגרום לו לעמוד מול הגנרל היריב על אותו הטור כאשר אין שום כלי העוד ביניהם (מצב זה נקרא "הגנרלים עומדים עירומים אחד מול השני"), בניגוד לג'אנג-גי, בו אם השחקן שלא גרם למצב זה מפְסִיקוֹ, המשחק נגמר בתיקו.
החיילים
החיילים זזים צעד אחד קדימה לפני חציית הנהר או צעד אחד לצדדים אחריה. עם הגעתם לשורה האחרונה, הם מאבדים את יכולתם להתקדם (בניגוד לשחמט, בו הם משנים את צורתם).
תיעוד המשחק
1. 炮 41-71, 馬 38-46
ספר עיון
ספר עיון יכול לכלול נושאים רבים ושונים, כגון פיזיקה, פסיכולוגיה, פילוסופיה, רטוריקה, זוגיות, אמרגנות וביוגרפיה.
גביע העולם בכדורגל עד גיל 20 - 2019
סמל
סמל נחשף ב-14 בדצמבר 2018. הסמל כולל כרכום, פרח הפורח בכל אביב בפולין בשילוב עם צבעי דגל פולין.
שלב הבתים
שתי הקבוצות המובילות בכל בית וארבע הקבוצות הטובות ביותר שסיימו במקום השלישי העפילו לסיבוב ה-16.
רובאי
צה"ל
בדומה לצבאות אחרים, בצה"ל נהוג שימוש במונח "רובאי" לציון שלב הכשרה ביכולות לחימה בסיסיות, זאת בהתאם לרמה הנדרשת מהחייל לפי היחידה אליה הוא מיועד. בנוסף לכך, ככלל, בגדודי חיל הרגלים בצה"ל פלוגות החוד מכונות פלוגות רובאית או בקיצור "רובאית". בגדודי חיל ההנדסה הקרבית גם הן נקראות פלוגות רובאיות. לעיתים גם הפלוגות הלוחמות המבצעיות מכונות "רובאית", כך שפעמים רבות המונח רובאי משמש לציון כלל הפלוגות הלוחמות הסטנדרטיות שבגדודי החי"ר.
הכשרת רובאות
מקצוע הרובאי כולל תפעול כלי נשק אישיים, כיתתיים, מחלקתיים ופלוגתיים; קליעה; תרגולות קרביות במסגרות בגדלים שונים; הכרת אמצעי פיקוד ושליטה ואמצעי עזר שונים למטרה זו; הכרת צורות קרב מגוונות ושיטות לחימה שונות במתארים רבים; שדאות ועוד. בעוד שמרבית חיילי צה"ל זוכים להכשרה בסיסית כרובאים בדרגה נמוכה, זוכים חיילי חיל הרגלים, חיל ההנדסה הקרבית וחיילים רגליים בחילות אחרים, להכשרה בסיסית ברמה גבוהה יותר. ההכרה הבסיסית כרובאי ניתנת, בדרך כלל, כבר בשלב הטירונות, והכשרה מקיפה יותר ניתנת באימון מתקדם, בקורסים מתקדמים יותר ובקורסי פיקוד.
מיכאל בוטביניק
קורות חיים
כדי לבדוק את יכולתם של אלופי השחמט הסובייטים, קרילנקו ארגן טורניר שחמט בינלאומי במוסקבה ב-1925 ( Moscow 1925 chess tournament). ביום המנוחה של האירוע, אלוף העולם חוסה ראול קפבלנקה ערך משחק סימולטני בלנינגרד. בוטביניק היה אחד מהמתמודדים שהוזמן והוא ניצח במשחק (בגיל 14). בשנת 1926, הוא העפיל לשלב הסופי של אליפות לנינגרד. מאוחר יותר באותה שנה, הוא נבחר לייצג את לנינגרד במשחק נגד סטוקהולם, שהתנהל בשוודיה, וזכה בתוצאה של +1 =1 נגד רב הרב אמן העתידי יסטה סטולץ. בדצמבר 1926, הוא התקבל לקומסומול של בית ספרו. בערך באותה תקופה אמו התחילה לדאוג ממבנה גופו השברירי, וכתוצאה הוא התחיל להתאמן בתוכנית אימונים יומית והמשיך בתוכנית זו במשך כל חייו.
משחקי מופת
בוטביניק השתלט על טור ד', איפשר לכלים שלו לחדור לעמדות היריב, חילופי הכלים סמוך למסע ה-30 השאירו את בוטבניק בסיום צריחים ורגלים שבו לא התקשה לזכות.
לבן: מיכאל בוטביניק שחור: לנינגרד 1934
לשני הצדדים שבעה רגלים אך הם אינם מחולקים בצורה זהה על גבי הטורים בלוח. אם נחלק את הלוח לשלושה חלקים - טורים א'-ג' אגף המלכה, טורים ד'-ה' מרכז הלוח וטורים ו'-ח' אגף המלך נראה שללבן יותר רגלים באגף המלכה שלושה לעומת שניים ובמרכז הלוח לשחור שני רגלים לעומת אחד ללבן. באגף המלך לשני הצדדים מספר זהה של רגלים. הנקודה המרכזית היא שהלבן יכול לכפות יצירה של רגלי חופשי באגף המלכה בשעה שהשחור לא יכול לכפות (בדרך כלל) רגלי חופשי באגף המלך או במרכז הלוח. בעמדה הזו הלבן תמיד יוכל לשחק ב-5 (עם או בלי א4 כמסע מקדים) ולהיות בטוח ביצירת רגלי מעבר.
בדוגמה שהובאה מעלה, כל הפעולות שהלבן עשה, הן ההגנתיות והן ההתקפיות נועדו להגיע למסע ה-26 והמכריע - ג6. הרגלי הזה שמיועד להפוך למלכה על טור ג' צריך לקבל מספיק תמיכה מיתר הכלים כדי להתמודד עם כל הגנה אפשרית של השחור.
לבן: מיכאל בוטביניק שחור: חוסה ראול קפבלנקה AVRO 1938
=== לבן: מיכאל בוטביניק שחור: ויאצ'סלב רגוזין לנינגראד 1940 ===
הפסטיבל הבינלאומי לקולנוע גאה
אודות הפסטיבל
בשנת 2017, הודיע יאיר הוכנר על פרישתו מתפקידו כמנהל הפסטיבל. ניהול הפסטיבל הופקד בידיו של המפיק גיל סימה.
תיאטרון וייה-קולומבייה
1913 - 1924
התיאטרון נוסד ב-1913 על ידי ז'אק קופו, שהיה אז מבקר תיאטרון בעל טור רב-השפעה בכתב העת "נוּבֶל רוויו פראנסֶז" (Nouvelle Revue Française, NRF). קופו התנגד לתיאטרון הפריזאי המסחרי של התקופה, לצורת המשחק האופנתית המוגזמת והמלאכותית ולדגש שהושם על פרשנות ריאליסטית מודגשת, אותה ראה כשטחית וכמכשלה בדרך להבנה עמוקה של הטקסט והדמויות. קופו ביקש לנקות את המשחק מקישוטיות וממלאכותיות ולייצר תיאטרון שיתבסס על פשטות, כנות ונאמנות לטקסט המחזה. על מנת לבצע את תוכניתו רכש תיאטרון ברחוב וייה-קולומבייה בגדה השמאלית, הרחק מהמרכז התיאטרוני בשדרות האופנתיות והמלאכותיות של הגדה הימנית וסמוך למרכזי האוניברסיטה והסטודנטים, האינטלקטואלים והאמנים. נאמן לפשטות ולשקיפות בה דגל, קרא לו על שם הרחוב "תיאטרון וייה-קולומבייה". במהלך 1913 גיבש את אנסמבל השחקנים הצעירים, בהם שארל דולן, לואי ז'ובה, רוז'ר קארל וסוזן בינג, אותם ביקש לעצב ברוחו. בחזרות, שהתקיימו במהלך הקיץ באחוזתו ליד פריז, הדריך קופו את שחקניו לקריאה מדויקת וקפדנית של הטקסט, בד בבד עם תרגילי משחק, תנועה ואימפרוביזציה יומיומיים. הלהקה שבה לפריז בספטמבר, ובאותה עת פרסם קופו ב-NRF את המניפסט של תיאטרונו החדש "חיבור על החידוש הדרמטי: תיאטרון וייה-קולומבייה" (Un essai de rénovation Dramatique: le théâtre du Vieux-Colombier).
1929–1970
בשנת 1948 נפתח במרתף המבנה מועדון הג'אז "מועדון וייה-קולומבייה", המועדון אירח בין היתר את סידני בשה, בוריס ויאן, קלוד לוטר ואחרים.
וילאייט
חלוקה ומנהל
בראש הווילאייט, כמו בראש האיילט שקדם לו, הועמד ואלי, אבל סמכויותיו הורחבו והוא נדרש לפקח על מכלול הנושאים החברתיים, הכלכליים, הביטחוניים והפוליטיים של הווילאייט ועל ביצוע הוראות שקיבל מהמרכז. הוואלי שלט ישירות על מושלי הסנג'קים, המוטסריפים, והיה אחראי על החינוך והעבודות הציבוריות בווילאייט. הוא קבע מתי תתכנס המועצה הכללית של הווילאייט, ומתי יתכנסו המועצות המקומיות המסונפות לסנג'קים, קיבל את החלטותיהם דרך המוטסריף ויישם את אלו שבתחום שיפוטו. הוואלי פיקח על גביית המיסים בווילאייט, אך לא היה יכול לעשות שימוש בכספים מבלי אישור מהשער הנשגב.
לאון הראשון, קיסר האימפריה הביזנטית
תקופת שלטונו
שלטונו של לאון הראשון ראוי לציון אף בזכות השפעתו של הקיסרות הרומית המערבית. בשנת 467 הוכתר אנתמיוס לקיסר בהשפעתו של לאו הראשון. הוא ניסה לנצל את איחוד הכוחות כדי לצאת בשנת 468 למסע מלחמה נגד הוונדלים אולם כשל בגלל יהירותו של גיסו בסיליקוס. מפלה זו הביאה להפסדים גדולים בכסף ובאובדן חיילים. 600 מתוך 1,113 ספינות המלחמה שיצאו למסע אבדו על אנשיהן.
משה עסיס (חוקר תלמוד)
ביוגרפיה
בהיותו בחלב למד בבית המדרש ״בית נשיא״ אצל חכמי העיר הרב סלים (שלמה) זעפראני והרב משה טוויל. בשנת 1962 עלה לישראל. בשנים 1963–1969 שירת בצה"ל.
יואס הראשון, קיסר אתיופיה
שלטונו
מאבקי הכוח בין שני המחנות הקווארנים בראשות אמו של הקיסר מאנטאווב לבין האורומו מיג'ו שבראשם אם הקיסר ווביט גדל ונכנס למאבק צבאי, מאנטאווב החלה לאסוף את קרובי משפחתה מקווארה וגייסה כוח צבאי רב ששטף את הבירה גונדר, ווביט לא נשארה חייבת וזימנה את קרובי משפחתה מיג'ו וחיילי אורומו רבים צעדו לגונדר, שני המחנות היו לקראת מרחץ דמים. על מנת לעצור זאת ולא לגרום למלחמת אזרחים מאנטאווב זימנה את ראס מיכאל סהול הראס של תיגראי וחותנה לתווך בין שני המחנות, האורומו לא אהבו את ההתערבות הזו מכיוון שראס סהול היה תגרי - נוצרי ולא מוסלמי כמותם. למרות זאת סהול סילק את ההשפעה של שני המחנות ולקח את הכוח לעצמו בתור סגן-הקיסר והיה המנהיג החדש של מחנה מאנטאווב המחנה התגרי - אמהרי.
המשך מלכותו של יואס הפך למאבק בין ראס סהול לקרובי משפחתו של יואס מהאורומו. ככל שיואס העדיף מנהיגי אורומו כמו פסיל מלך דמות היחסים בינו לבין סהול הדרדרו עד שלבסוף מיכאל סהול הדיח את הקיסר ב-7 במאי 1769 ושבוע לאחר מכן רצח אותו. הפרטים של איך יואס נרצח משתנים מגרסה לגרסה, אך התוצאה הייתה ברורה בפעם הראשונה בהיסטוריה האתיופית קיסר מודח לא על ידי מותו הטבעי, התפטרות או מוות בקרב אלא ברצח. מיכאל בעקבות רצח יואס יירש את כוחו והיה השליט בפועל אך גרם לשליטים המקומיים להתחיל לזלזל בשלטון המרכזי בבירה הקיסרית גונדר וצבור כוח. כפי שאדוורד אולאנדורף כותב:
אונס קבוצתי
אונס קבוצתי הוא סוג של אונס בו מבוצע אקט מיני בכפייה על ידי יותר מאדם אחד, או כאשר האונס מבוצע על ידי אדם אחד ונוכחים במקום אדם נוסף או יותר אשר מסייעים לו, מעודדים אותו או צופים בו. בספרות המקצועית נקרא multiple perpetrator rape (MPR).
סכסוך איודיה
מסגד באבור נהרס במהלך עצרת פוליטית של ההינדוטבה ב-6 בדצמבר 1992 ועורר גל מהומות של מוסלמים בכל רחבי הודו. לאחר מכן הוגשו לבית המשפט העליון באללהאבאד מספר תביעות בעלות על הקרקע.
רקע דתי והיסטורי
ליבת הסכסוך באיודיה היא חלקת קרקע בה נולד האל ראמה, על פי המסורת ההינדואית. ראמה הוא אחד האלים ההינדואים הנערצים ביותר ונחשב לגלגול השביעי של האל וישנו. על פי הראמאיאנה, ראמה נולד בעידן הקרוי "טרטה יוגה", שהתקיים לפני כ-7,000 שנה.
מסגד באבור (שהיה קרוי בפי תושבי המקום "מסג'יד בברי") נבנה ככל הנראה בשנת 1528 על ידי קצין בצבא המוגולי, בהוראתו של באבור. בדו"ח של חברת הודו המזרחית משנת 1814 מתואר המסגד ובו כתובת המעידה על תאריך בנייתו. כמו כן נכתב בדו"ח שבתחילת המאה ה-18 המושל המוסלמי אורנגזב הרס מקדש הינדואי שהיה ליד המסגד על מנת להרחיבו. טענה זו מופיעה גם בכתביו של כומר ישועי שסייר באתר באותה עת.
הריסת מסגד באבור
מהומות מחאה פרצו בכל רחבי הודו, כולל מומבאי, בופאל, דלהי והיידראבאד. מעל ל-2,000 בני אדם נהרגו במהומות, מהם 1,100 הרוגים בשבוע הראשון. האירוע אף הוביל להחרפת העוינות והמתח הצבאי בין הודו לפקיסטן. מהומות מחאה פרצו גם בפקיסטן ובבנגלדש, בהן הותקפו מיעוטים הינדואים. מחאה רשמית נגד הודו הוגשה על ידי שגרירי טורקיה ואיראן, ויחסיה של הודו עם העולם הערבי ניזוקו באופן ניכר כתוצאה מהאירוע.
מרדכי למברג
מרדכי למברג (נולד בערך ב-1938) הוא משפטן ישראלי, פרקליט מחוז הצפון במשך עשר שנים וראש חטיבת המחקר במשרד המשפטים.
יזמות בנייה
פעילותו של היזם נעשית בדרך כלל במסגרת חברה שבשליטתו. לעיתים מוקמת חברה למימושו של פרויקט מסוים (בניין יחיד או שכונה מסוימת), ולעיתים משמשת את היזם חברה אחת לפעילותו במשך שנים רבות.
דייוויד הוקני
קורות חייו
יצירה מוזמנת חשובה נוספת הייתה לצייר בעזרת Quantel Paintbox, תוכנת מחשב שאיפשרה לאמן לצייר ישירות על מסך המחשב. הוקני קיבל את ההזמנה בדצמבר 1985. השימוש בתוכנה היה דומה לציור על מיילר לשם הכנת הדפסים, דבר שהיה לו ניסיון רב בו. יצירותיו היו כה מוצלחות עד שסרט שהוכן בעת שעבד עם התוכנה שודר על ידי ה-BBC.
בשנת 2018 קתרין קוסט פרסמה ספר Life of David Hockney: A Novel המוקדש לחייו.
ראש לימבו
קריירה
לימבו החל לעבוד כשדרן רדיו ב-1984 בסקרמנטו, קליפורניה. תוכניתו הייתה ייחודית משום שלא כללה אורחים, אלא תוכן פוליטי שמרני בלבד. לאחר ארבע שנים בהן זכתה תוכניתו להצלחה הוא עבר לניו יורק, שם תוכניתו צברה פופולריות ברמה הארצית. בשנות ה-90 הוא החל להופיע בטלוויזיה וכתב מספר רבי-מכר. בסוף חייו היה דמות מוכרת בתקשורת ובפוליטיקה השמרנית האמריקאית. מעל 13 מיליון האזינו לתוכניתו בכל שבוע, והוא היה חתום על חוזה בשווי מאות מיליוני דולרים.
בינואר 2020 אובחן כחולה בסרטן הריאה על כך הודיע בתוכנית הרדיו שלו.